Je tukaj kakšen zahojenec?
TRUMP, PENCE NAREDIMO AMERIKO SPET VELIKO!
Hvala vam.
Najlepša hvala.
VEČER PRED VOLITVAMI
Torej ...
Ko sem bil na letalu, so mi izročili pismo.
Pisal mi je trener Belichick.
Vprašali smo,
ali dovoli, da g. Trump njegovo pismo prebere
Newhampshirčanom.
Odgovoril je: "Kar izvolite."
Napisal je: "Čestitam ti za izjemno kampanjo.
Prenašal si nepojmljive
pristranske medijske napade,
ki ti ...
Niso prišli do živega.
Upam, da bomo po jutrišnjih volitvah
lahko naredili Ameriko spet veliko."
Naredimo Ameriko spet veliko!
"Jutri ti želim veliko uspeha.
Bill Belichick."
ZDA! ZDA! ZDA!
Trump je sinoči prebral pismo podpore,
ki naj bi ga dobil od trenerja Patriots.
Ni politika prva stvar,
ki nima kaj iskati v športu?
Belichick me je presenetil,
ker je običajno zelo molčeč.
Novinarjem ničesar ne blebetajte. Preoblecite se in spokajte od tod.
Nočemo, da se oglašate.
Igralcem v slačilnici ste zmeraj govorili,
naj se javno ne oglašajo, ker je to moteč faktor.
Zakaj ste poslali pismo
in Donaldu Trumpu dovolili, da ga prebere?
Z Donaldom Trumpom nisva povezana politično.
Poznal sem ga od prej, ko še ni imel nobene zveze s politiko.
Donald je bil prijatelj in ...
Pismo je bilo osebno.
Ko se je razvedelo za to,
sem imel občutek, da so nas prenesli naokoli.
Bill nam je zabičal, naj ne govorimo javno
o različnih stvareh.
Včasih mi je kaj ležalo na duši,
pa sem se iz spoštovanja do moštva zadržal.
Zdelo se mi je zelo hinavsko.
Pri Patriots se vse začne s spoštovanjem drugih.
Moštvu daš prednost.
Na tem gradimo.
Takrat je izgubil stik z igralci
in se ni zavedal,
da bo to vplivalo na dogajanje v slačilnici.
Nadoknadili so največji zaostanek v zgodovini Super Bowla.
Ob koncu sezone 2016
so Patriots dosegli zgodovinsko zmago na Super Bowlu.
Ampak namesto da bi utrdili jedro svojega moštva,
se je jedro začelo krušiti.
PRVAKI
Naslednje leto so se odnosi krhali,
igralci v igri niso uživali
in vse se je nekako porušilo.
"VSI SMO PATRIOTS" ROBERT KRAFT
Glede na začetek
in konec sezone
vam lahko zatrdim, da je bila ta zmaga na Super Bowlu
brez konkurence najslajša od vseh.
In če ste v tem uživali,
boste ob tem, kar smo vam pripravili zdaj, še bolj.
Za sladico ne boste dobili tradicionalne torte s korenčki,
temveč nagrado s karati.
Prvaki Super Bowla, odprite prstane.
Sem vam rekel,
da bomo pokal pripeljali domov.
In smo ga. Bodite glasni!
Dajmo!
Po tisti zmagi
se je Tom Brady še bolj ustoličil kot podajalec Patriotsov.
V naslednjih mesecih je spoznaval,
da želi v življenju
bolj izkoristiti vse, kar je dosegel.
Ni se več toliko obremenjeval z Billovim mnenjem.
Začel je živeti zase.
Njegova podjetja so rasla kot gobe po dežju.
Živim za nogomet.
Rad ga delim z vami v Tokiu.
Kaj morate narediti, da boste še boljši?
Trdo trenirajte, bodite predani
in nikoli ne dovolite, da vas kdo ustavi na vaši poti.
Danes sem hitrejši
kot na začetku kariere.
Pri 40 ste hitrejši
kot pri 18? - Ja.
Če obstaja čudežna formula,
jo boste našli v fitnesu v bližini stadiona Gillette.
Imenuje se TB12 Sports Therapy Center.
Stavba podjetja TB12
je za Toma predstavljala novo neodvisnost.
Tommy se je oddaljil od ideje, da mora biti moštvo zmeraj prvo.
Zaradi tega
je med njim in Billom prišlo do določenih trenj.
Še posebej zaradi Tommyjevega odnosa z Alexom Guerrerom.
Bova začela?
Najprej stopala, potem pa noge, dve posebni točki in roka?
Super. Lezi na hrbet.
Danes pa močno čutim.
Malo je še ostalo.
S Tomom imava poseben odnos.
Sprosti se.
Če izvajaš manualno terapijo s telesnim stikom
in nekomu pomagaš premagati bolečino,
se zbližata.
Postaneta duši dvojčici.
Paše.
Bila sva si prijatelja, družina, brata.
Borovničev šejk?
Kaj je v njem? - Dobra mešanica je.
Z leti se je moj odnos z Alexom razcvetel.
Alex mi je marsikdaj pomagal v težkih trenutkih.
Telesno, psihično, čustveno.
Spomnim se, da me je leta 2004 bolel komolec.
Na pripravah nisem mogel metati.
Zbudi se, madona!
Podajalci smo metali 12 dni brez premora.
Zdela te.
Fizioterapija mi ni pomagala.
Ampak ko me je vzel v roke Alex,
je bolečina v komolcu za vedno izginila.
"Kako ti je to uspelo?"
Prožnost je osrednji del naše metode.
Če lahko poskrbim, da so tvoje mišice prožne,
bodo zdržale napor.
Če so zategle ali omejene, se obremenitev prenese drugam.
Na sklepe gležnja, kolena, kolka.
Na križ, ki pogosto boli.
Kako pogosto trenirate prožnost?
Čim pogosteje.
Z Alexom trenirava skupaj vsaj pet ali šest dni na teden.
Tom je to kmalu prepoznal.
Čez leta se je pokazal učinek.
Pri 40 letih je vrhunsko igral.
40 je samo številka.
Na to popotovanje sva se podala skupaj.
Na popotovanje prevzemanja odgovornosti za svoje zdravje.
In v tistem obdobju
sem tudi soigralcem svetoval tak trening.
Mora biti še nekaj.
Poleg moči
moraš biti tudi prožen in gibljiv.
Vsi mislijo, da sem proti utežem, pa nisem.
Najbolje je delati vaje z utežmi in za prožnost.
Vprašati se moraš, kaj želiš doseči.
Rabiš moč, Jules. Poglej.
Rabiš moč.
Povedal sem jim, da se meni obnese.
Bolečina v komolcu je izginila.
Moja rama, s katero sem opravil več sto tisoč podaj,
bi bila na slikanju z magnetno resonanco videti kot nova.
Brady je Alexa
zaradi uspehov goreče zagovarjal.
Z Guerrerom je nenadoma treniralo veliko igralcev.
Tudi Rob Gronkowski.
Ko je za to izvedel Belichick,
je v stavbi vse ...
Dobrodošli na pripravah.
PRIPRAVE 2017
Leto prej sem imel predrta pljuča
in uščipnilo me je v hrbtu, zato sem sezono zaključil.
Težko se je bilo vrniti.
Priprave so bile zame porazne.
Trener Belichick mi je rekel, da mi ne gre dobro
in da nisem za nobeno rabo.
Hotel me je že vreči iz kluba.
Potem sem šel v TB12
in že po nekaj treningih sem občutil razliko.
Dobro. Sprosti se. Bravo.
Hrbet se mi je sprostil, bolečina je pojenjala.
Na igrišču sem postajal spet hiter.
Mislil sem si, porkaduš, saj to je čarovnija!
Ampak nekaterim ni bilo všeč,
da sem sledil Tomovi metodi.
Pri tem,
da je Rob Gronkowski uporabljal metodo TB12, je bilo zanimivo,
da Brady in Alex Guerrero ne prisegata na uteži.
Ko so Gronku drugi trenerji rekli,
naj izvaja počepe z utežno palico, je to zavrnil.
Takrat mu je Belichick pred drugimi rekel:
"Če ne delaš tega, ampak samo bedaste vaje s trakovi,
ni čudno, da na igrišču pometajo s tabo. Šibak si."
Billu se je zdelo, da se preveč ljudi vtika v njegovo delo.
V stavbi je imel strokovnjaka, ki ni bil del kluba,
zato mi je jasno, da je kot trener ...
Razumem, zakaj je prišlo do napetosti.
Guerrero je v bistvu
dajal v nič Belichickove trenerje za moč in kondicijo.
Pri Alexu Guerreru je bilo sporno,
da so ga v preteklosti
že imeli za prevaranta in šarlatana.
Predstavljal se je kot zdravnik, čeprav to ni.
Ja. - Trdil je,
da lahko reši na smrt bolne.
Brez dokazov. - Ja.
Zdaj dela s številnimi igralci. - Ja.
Verjamem, da so trenerji ogorčeni,
ker v njegove metode ne verjamejo.
Igralci lahko zunaj stavbe govorijo, s komer hočejo.
Ne more pa nekdo v tvoji stavbi delati drugače
kot tvoji trenerji
in osebje, ki skrbi za kondicijske priprave in trening moči.
Igralci so zaradi tega zmedeni.
New England Patriots so Alexu Guerreru,
trenerju, partnerju in prijatelju Toma Bradyja, odvzeli različne privilegije.
Guerrero ne sme več delati z njihovimi igralci, razen z Bradyjem,
in ne sme uporabljati letal kluba.
Prepovedali so mu tudi vstop na igrišče.
Kako ste se odzvali, ko vam je Bill rekel,
da je Alex postal nezaželen?
Z vašim vprašanjem se ne strinjam.
PODAJALEC
Ne vem, o čem govorite.
Kako veste, kaj je rekel?
Pravite, da je novica, da so mu omejili ...
Nič ne pravim. Kako lahko trdite, da je karkoli rekel?
Tega ne morete vedeti.
Velikokrat se pogovarjava. Za zasebne pogovore gre.
Nihče ne ve, o čem se pogovarjava.
Tega nisem dajal v javnost. On tudi ne.
Vse skupaj je sprožilo veliko zamer.
Bilo je resnično neumno. Alex je čudovit človek.
Ohranjal me je zdravega. Če ...
Če ne bi bil tako predan meni in moštvu,
še 12 let ne bi zdržal v NFL.
Namesto da bi mu izrekli priznanje, je moral poslušati očitke.
Mislil sem si, se vam je zmešalo?
RAZKOL V DINASTIJI PATRIOTS
V zvezi z Alexom je bilo veliko nemira.
Tega nisem razumel.
Toma sem vprašal: "Zakaj te napadajo,
ko pa pri 40 letih igraš,
kot bi jih imel 23?
Še vedno si najboljši podajalec v ligi."
Res nisem razumel. Ni mi znal pojasniti.
Rekel je, da tudi on ne razume.
Mislite, da sta Brady in Belichick v dobrih odnosih?
Močno dvomim.
O Tomu Bradyju vemo,
da nerad govori
o svojem življenju in bližnjih,
zato vemo, da je v središču Guerrero.
Guru Toma Bradyja je.
Toma Bradyja je prepričal ... - Naj jé avokado?
Tako je. Mojster avokadovega šejka je. - Ja.
Tom Brady hoče igrati do stotega leta.
S trenerjem se dajeta, kdo bo koga.
Pri Guerreru je šlo za boj za oblast.
Brady je skušal uveljaviti svojo voljo,
Belichick pa je hotel, da spoštuje njegovo.
Pomislite, kako se je razvijal njun odnos.
Konec tekme! Patriots so zmagovalci Super Bowla!
Kaj praviš na to?
Belichick je bil na začetku mentor,
ki ga je Brady občudoval in mu zaupal.
To se zgodi, ko ljudje verjamejo drug v drugega.
Trener nas vedno podpira.
Sanje so se nam uresničile.
Govoril je, kar je hotel Bill.
Billu Belichicku je med sezono celo dovolil, da se izživlja nad njim.
Obup.
Ponovi vse od začetka, Brady.
Če je Belichick rekel, da je nekaj dobro za moštvo, je Brady to naredil.
Ampak 15 let pozneje
se je Brady osamosvajal,
Bill pa izgubljal vpliv.
Ne samo zaradi Guerrera.
Sredi sezone se je zgodil tudi incident z Jimmyjem Garoppolom.
Oddajo začenjamo s presenetljivo menjavo.
Novi klub Jimmyja Garoppola je San Francisco 49ers.
Zdelo se je, da bo Garoppolo naslednik Toma Bradyja.
Prepričan sem, da je trener Belichick želel nadaljevati brez Toma Bradyja.
G. Kraftu je bil Tom Brady kot sin, zato je Belichicku rekel:
"Jimmyja Garoppola boš umaknil."
SKRIVNOSTI MENJAVE
Tega mu nisem naročil.
Billu sem rekel samo, da Bradyja ne bomo nikoli zamenjali.
Zato je bilo malo nerodno.
Bill Belichick je po menjavi Garoppola žaloval.
Kot bi izgubil svojega najboljšega prijatelja podajalca.
Čutilo se je, da je razkol med Bradyjem in Belichickom
čedalje večji.
Se s Tomom in drugimi podajalci
še dobivate vsak teden, kot ste se
vsa leta doslej?
Z vsemi igralci se ves čas dobivam.
Kako bi opisali svoj in Tomov
službeni odnos?
Se je letos kaj spremenilo?
Vsako leto je drugačno.
Pogovarjali smo se z izkušenimi igralci iz sezone 2017.
Številni so rekli, da je bila ta sezona zanje najtežja.
Kaj mislite, zakaj?
Ne vem. V NFL je vsaka sezona težka.
Njih vprašajte, kaj so s tem mislili.
Tom in Bill sta bila vse leto
kot dva spričkana starša.
Ves čas je bilo napeto.
Takoj ko si odprl vrata,
ti je stisnilo ritnici.
Hodil si naokoli in stiskal ritnici.
Tako je bilo. Mislil sem, da je samo meni neprijetno.
Potem sem vprašal druge.
Kot igralec sem tisto leto čutil,
da napetost narašča.
Čudno je bilo. Nemogoče je bilo spregledati.
To preprosto čutiš
v ljudeh, v sebi, v moštvu.
Mučno leto je bilo.
Ne le zaradi dogajanja v zakulisju,
v stavbi,
ampak tudi zaradi dogajanja v družbi po vsej državi.
Povsod je vladala napetost.
Ponosni smo na svojo državo.
Spoštujemo našo zastavo.
Si ne želite, da bi kateri od lastnikov v NFL
ob žaljenju naše zastave rekel:
"Odpeljite prasca ta trenutek z igrišča, ker je odpuščen?
Odpuščen je!"
Ko je Trump komentiral NFL,
sem bil zgrožen. Predsednik ZDA
je napadal temnopolte igralce,
ki so med igranjem himne pokleknili.
Na miren način so protestirali proti neenakosti.
S tem kažejo, da naše države ne spoštujejo.
Če jim kaj ni prav, naj gredo drugam, pa bodo videli.
Trumpove besede so me razjezile.
Nas pa so imeli za Trumpove podpornike.
Trump se je razumel s tremi najbolj vplivnimi ljudmi v naši organizaciji.
S Kraftom sta bila prijatelja.
Tom je imel v omarici njegovo kapo.
Bill mu je napisal pismo.
Ko predstavniki moštva
zasebno podpirajo nekaj, kar z moštvom ni povezano,
se to tiče nas vseh.
Ko nas je Trump ozmerjal s prasci, je vsa slačilnica govorila o tem,
kaj bomo naredili med himno.
PATRIOTS PROTI HOUSTON TEXANS 24. SEPTEMBER 2017
Preselimo se na igrišče, kjer bo zaigrala himna.
Vstanite!
Sramota. Stati bi morali.
Predsednik ima prav.
Če nočeš vstati za domovino, letiš.
Belichick in Kraft bi morala kaj ukreniti. Odpustita jih.
Takoj smo dobili odziv. Slišali smo vzklike neodobravanja.
Če večina oboževalcev Patriots tako misli,
nas sploh ne poznajo.
Moški, za katere navijajo, dresi, ki jih kupujejo ...
Ne poznajo nas.
Vsi smo hodili v službo zamorjeni. Težko je bilo.
To je edinstven čas in kraj. Stanje bomo skušali izkoristiti.
Sproti se bomo prilagajali. In zmagovali.
Ampak ko smo igrali za Patriots,
smo imeli vsako leto občutek, da smo lahko zmagovalci lige.
Zaradi tega si vsakdo reče,
poskusimo samo dobiti pokal.
Razumete? "Opravi svoje delo."
Samo svoje delo opravimo.
Krijte svojega človeka.
Naredite, kar se od vas pričakuje.
"Opravite svoje delo."
To je po eni strani občudovanja vredno.
To je strnjena predstava o sami Ameriki.
Bistveno je delo.
Ampak to ti ubije dušo.
Brady je za centrom.
Burkhead steče in se bori za žogo.
Touchdown.
Pripeli so si še eno zmago.
14 zaporednih zmag v gosteh.
Kar zmagovali so.
Brady. Gronk je ujel podajo za dva jarda.
Gledate najboljšega podajalca. Najkoristnejši igralec lige je.
Zmagovali so brez nasmeška.
Mrtvo.
Tekme so vsak teden pomembnejše.
Vsak teden se apetiti večajo.
Igro moramo temu prilagoditi.
Zelo resno.
Zelo hladno.
Brez veselja.
Brady proti končni coni.
In touchdown!
Zlahka so dosegli touchdown.
Patriots gredo v končnico.
Tudi ko so se prebili v končnico, te niso povabili na zabavo.
Nobene zabave ni bilo.
Opravite svoje delo. Dosegajte točke.
Brady poda.
Touchdown za Amendolo.
Belichick je presrečen.
Ja, skače od veselja.
Tekme je konec
in Patriots bodo znova igrali na Super Bowlu.
Si pričakoval kaj drugega?
Kakorkoli pogledate, je naše moštvo povezovala
ideja,
da je vredno vsega tega,
če zmagamo.
STADION U.S. BANK
Ne stojte na mrazu.
Vstopite na stadion U.S. Bank v centru Minneapolisa.
Philadelphia se bo na 52. Super Bowlu pomerila z New England.
Prihajajo prvaki AFC,
New England Patriots.
Moštvo Patriots
je igralo že na sedmih Super Bowlih. Na petih je zmagalo.
Dve stalnici sta trener Bill Belichick
in podajalec Tom Brady.
Bill Belichick in Tom Brady
sta najuspešnejši tandem v zgodovini NFL.
Zadnje čase se o Patriots veliko govori.
Govorice nočejo potihniti.
Pred tekmo sem si mislil,
da je za nami dolgo leto.
Tudi drugi bi vam povedali,
da v igri mogoče niso najbolj uživali.
Ampak vseeno smo si želeli zmagati.
Naš cilj se ni spremenil.
Želeli smo osvojiti Super Bowl.
Rekli so mi, da imam lahko ta govor samo enkrat v življenju,
ampak spet smo tukaj, fantje!
Tik pred tekmo
sem spodbujal soigralce, tako kot vedno.
Zmagovalci bomo. Brez popuščanja.
Zmagovalci na ena, dve, tri.
Zmagovalci!
Nismo se zavedali, da se bo zgodil
eden največjih misterijev New Englanda.
Malcolm Butler je zelo čustven ob igrišču.
Nisem se mogel zadržati.
Imel sem občutek, da se mi dela krivica.
Šele pred tekmo sem izvedel,
da ne bom igral.
Govorila sem z Belichickom
in ga vprašala, zakaj v igro ni dal Malcolma Butlerja.
Zakaj ga ne bo v obrambi? Odgovoril je:
"Odločil sem se tako, da bomo imeli kar največ možnosti za zmago."
Če bi mi prej kdo rekel,
da Malcolm ne bo igral,
bi mu povedal, da tako ne bomo zmagali.
Tisto leto je Malcolm skoraj večino časa
igral z nami v obrambi.
Pred tremi leti, na 49. Super Bowlu,
je rešil tekmo.
Malcolm Butler jo je prestregel!
Malcolm Butler. Neverjetno.
Igralci smo menili,
da bi Malcolm moral biti z nami. Ampak ne odločamo mi.
Trenerju v vsakem primeru zaupamo.
To tekmo so napovedovali dva tedna. Z besedami Johna Maddena:
"Naj se tekma strga z verige."
Začenja Brady.
Velika vrzel na levi.
James White je na desetih jardih. Žogo je ponesel do končne cone.
Touchdown za Patriots.
Dajmo, jebenti!
Ko nam je šlo,
sem rekel Billu, da nas ne morejo ustaviti.
Ampak v nadaljevanju
sem dobil občutek, da nam je tekma ušla iz rok.
Žoga podajalcu.
Trey Burton vrže ... Ujeta in touchdown!
Vau!
Philly je dobival točke ...
Brady. Ujeta!
Gronkowski za touchdown.
Pa mi.
Obe moštvi sta osvajali veliko točk in jardov.
Mislil sem, porkaduš,
bo zmagovalec tisti, ki bo imel zadnji žogo?
Podaja do 23 jardov.
Agholor se odcepi in prvi poizkus.
Obramba New England Patriots
težko lovi tempo.
Butler je še vedno na klopi. Ni še sodeloval v obrambni akciji.
Ko sem videl, kako poteka tekma,
sem si rekel, da ga rabimo.
Ga lahko damo v igro, da ne bomo več krvaveli?
Trik podaja Bloutu.
Foles poda ob robu igrišča. Ujeta. Prvi poizkus.
Hudiča!
Obramba je bila polomija.
Bill ga vseeno ni dal v igro.
Gotovo ne zaradi njegovih sposobnosti.
Vso sezono je bil na igrišču.
Kaj se dogaja?
Zakaj je bil Malcolm Butler na klopi?
Še dandanes nisem glede tega od nikogar nič izvedel.
Govoril sem s trenerji, drugimi igralci.
Nihče ni izvedel, zakaj je bilo tako.
Ljudje me še danes sprašujejo: "Zakaj nisi igral na Super Bowlu?"
Odgovarjam jim: "Trener se je tako odločil."
Čisto zares ne vem.
Res ne.
Moral sem gledati, kako moje moštvo tone,
čeprav sem vedel, da bi mu lahko pomagal.
Niti ene izmenjave.
Niti ene.
Podaja do končne cone in ...
Ja, touchdown je!
Bill Belichick gleda, kako njegovo obrambo meljejo.
V sezoni 2017
je Malcolm Butler igral v 98 odstotkih obrambnih akcij.
Zakaj je bil med Super Bowlom na igrišču samo med eno akcijo?
Matt, o tem sva že govorila.
Nisem vas še vprašal.
Povedali so mi,
da je šlo za nekaj osebnega
med Billom in Malcolmom. Ni bilo povezano z nogometom.
Fantje, opravimo svoje delo. Razberimo znake ob lažni predaji žoge.
Opravimo svoje delo!
Vedno sem verjel v to, da je Bill pri vsaki odločitvi
tehtal interese moštva
in se ni odločal čustveno.
Pri Malcolmu je naredil ravno nasprotno.
Med moštvoma je točka razlike. Ura teče.
Philadelphia Eagles si prizadevajo za veliko zmago.
Ujel jo je in se vrgel v končno cono.
Konec je!
Eagles so premagali New England Patriots!
Konfeti so poleteli v zrak.
Zelene barve so.
Spomnim se, da sem bil zmeden, ko sem šel z igrišča.
To je bila takrat za nas najpomembnejša tekma,
Malcolma pa ni bilo na igrišču.
Zaradi tega sem še danes jezen.
Na igrišču smo dali vse od sebe.
Tom je vrgel za 500 jardov in več.
Dosegel je rekord Super Bowla.
Tvegali smo poškodbe
in glave za prijatelje, družino, soigralce.
Da nismo dobili pojasnila ...
Menil sem, da so nas ogoljufali.
Iskreno povem.
Ko smo izgubili proti Philadelphia Eagles,
sem imel dovolj. Spomnim se,
da smo pod tušem govorili, kako veseli smo, da je sezone konec.
Komaj smo čakali, da se poberemo.
Po tistem Super Bowlu ...
Še nikoli nisem bila v slačilnici
s tako zgroženimi
in malodušnimi igralci.
Jasno je bilo, da je Belichick mogoče kriv za poraz.
Precej igralcev
naj bi po končnici odšlo.
Tudi Malcolm Butler.
Na spletu se je poslovil.
Brady je napisal zelo laskav in ljubeč komentar.
RAD TE IMAM. SUPER IGRALEC IN PRIJATELJ SI.
Zdelo se je, da razume
Malcolmovo stisko, kakršnokoli že.
Odšel je tudi lovilec Danny Amendola,
s katerim se je Brady ujel.
Takrat je Gronk komentiral
objavo Dannyja Amendole.
"Bodi svoboden in srečen."
Kot bi prišlo do upora.
TOMBRADY: DOBRO SI POVEDAL, GRONK!
Malo smo si privoščili trenerja Belichicka.
Tisto leto se nam ni zdelo,
da smo lahko taki, kot smo sicer.
Pojdi!
Čudno je bilo. Nogomet je že tako stresen.
Zakaj si otežujemo delo, če pa že tako dajemo vse od sebe?
Res ni bilo nobene potrebe.
TRI DNI PO 52. SUPER BOWLU
V redu, fantje.
No? Kako se počutiš?
Počutim se ...
Nekaj mi hočeš podtakniti.
Huda obveza je.
Temu sem se 18 let predajal z vsem telesom in vso energijo.
Vprašaš se, zakaj to počnemo.
Čemu to počnemo? Za koga?
Zakaj to počnemo?
Na to si moraš znati odgovoriti.
Prepričljivo.
Če nisi več prepričan, bi moral najbrž početi kaj drugega.
Mislim, da takrat
Tommy ni bil čisto pri sebi.
V preteklih letih je zaradi nas marsikaj žrtvoval.
Ni imel občutka, da ga cenimo.
Bližal se je konec.
Po najboljših močeh sem se trudil, da ne bi vse razpadlo.
Prevod: Renata Kozole